Ehdotus: neuvoston asetus asetuksen (EY) N:o 40/2008 muuttamisesta Intian valtameren tonnikalakomissiossa ja Etelä-Tyynenmeren alueellisessa kalastusjärjestössä hyväksyttyjen hoitotoimenpiteiden osalta /* KOM/2008/0585 lopull. */





[pic] | EUROOPAN YHTEISÖJEN KOMISSIO | Bryssel 29.9.2008 KOM(2008) 585 lopullinen Ehdotus: NEUVOSTON ASETUS asetuksen (EY) N:o 40/2008 muuttamisesta Intian valtameren tonnikalakomissiossa ja Etelä-Tyynenmeren alueellisessa kalastusjärjestössä hyväksyttyjen hoitotoimenpiteiden osalta (komission esittämä) PERUSTELUT Neuvoston asetuksessa (EY) N:o 40/2008 vahvistetaan vuodeksi 2008 yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset[1]. Intian valtameren tonnikalakomissio (IOTC) hyväksyi vuosikokouksissaan 2006 ja 2007 joukon hoito- ja valvontatoimenpiteitä, jotka koskivat trooppisia tonnikaloja sekä miekkakalaa ja valkotonnikalaa pyytävien alusten kalastuskapasiteetin rajoittamista. Toimenpiteet on saatettu osaksi yhteisön lainsäädäntöä asetuksella (EY) N:o 40/2008. Jotta voitaisiin taata laajalti vaeltavien kalakantojen kestävä hyödyntäminen Intian valtamerellä ja ottaa huomioon historialliset kalastustavat sekä laajalti vaeltavia kalakantoja kalastavan EY:n laivaston aktiivinen läsnäolo IOTC-alueella viitevuosina 2006 ja 2007, olisi vahvistettava trooppisia tonnikaloja sekä miekkakalaa ja valkotonnikalaa pyytävien yhteisön alusten määrä sekä sitä vastaava kapasiteetti bruttovetoisuutena ja kapasiteetin jakaminen kyseessä olevien jäsenvaltioiden kesken. Uuden Etelä-Tyynenmeren alueellisen kalastusjärjestön (SPFO) perustamista koskevan, vuonna 2007 pidetyn kolmannen kansainvälisen kokouksen osanottajat hyväksyivät väliaikaisia toimenpiteitä Etelä-Tyynenmeren pelagisten kalastustoimien ja pohjakalastuksen sääntelemiseksi. Toimenpiteet saatettiin osaksi yhteisön lainsäädäntöä asetuksella (EY) N:o 40/2008. SPFO:ssa vuonna 2007 hyväksyttyjen väliaikaisten toimenpiteiden mukaisesti yhteisön läsnäolo SPFO-alueella vuonna 2008 aktiivisten alusten määränä ja sitä vastaavan kapasiteetin bruttovetoisuutena ilmoitettuna olisi rajoitettava vuonna 2007 kirjatun läsnäolon tasolle ja yhteisön alusten enimmäismäärä olisi jaettava kyseessä olevien jäsenvaltioiden kesken. Tämän ehdotuksen tarkoituksena on toteuttaa tarvittavat muutokset asetukseen (EY) N:o 40/2008. Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella nykyistä kalastuskautta koskevaa toimintaansa. Ehdotus: NEUVOSTON ASETUS asetuksen (EY) N:o 40/2008 muuttamisesta Intian valtameren tonnikalakomissiossa ja Etelä-Tyynenmeren alueellisessa kalastusjärjestössä hyväksyttyjen hoitotoimenpiteiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[2] ja erityisesti sen 20 artiklan, ottaa huomioon komission ehdotuksen[3], sekä katsoo seuraavaa: (1) Neuvoston asetuksessa (EY) N:o 40/2008[4] vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2008. (2) Intian valtameren tonnikalakomissio (IOTC) hyväksyi vuosikokouksissaan 2006 ja 2007 joukon hoito- ja valvontatoimenpiteitä, jotka koskivat trooppisia tonnikaloja sekä miekkakalaa ja valkotonnikalaa pyytävien alusten kalastuskapasiteetin rajoittamista. Toimenpiteet on saatettu osaksi yhteisön lainsäädäntöä asetuksella (EY) N:o 40/2008. (3) Jotta voitaisiin taata laajalti vaeltavien kalakantojen kestävä hyödyntäminen Intian valtamerellä ja ottaa huomioon historialliset kalastustavat sekä laajalti vaeltavia kalakantoja kalastavan EY:n laivaston aktiivinen läsnäolo IOTC-alueella viitevuosina 2006 ja 2007, olisi vahvistettava trooppisia tonnikaloja sekä miekkakalaa ja valkotonnikalaa pyytävien yhteisön alusten määrä sekä sitä vastaava kapasiteetti bruttovetoisuutena ja kapasiteetin jakaminen kyseessä olevien jäsenvaltioiden kesken. (4) Uuden Etelä-Tyynenmeren alueellisen kalastusjärjestön (SPFO) perustamista koskevan, vuonna 2007 pidetyn kolmannen kansainvälisen kokouksen osanottajat hyväksyivät väliaikaisia toimenpiteitä Etelä-Tyynenmeren pelagisten kalastustoimien ja pohjakalastuksen sääntelemiseksi. Toimenpiteet saatettiin osaksi yhteisön lainsäädäntöä asetuksella (EY) N:o 40/2008. (5) SPFO:ssa vuonna 2007 hyväksyttyjen väliaikaisten toimenpiteiden mukaisesti yhteisön läsnäolo SPFO-alueella vuonna 2008 aktiivisten alusten määränä ja sitä vastaavan kapasiteetin bruttovetoisuutena ilmoitettuna olisi rajoitettava vuonna 2007 kirjatun läsnäolon tasolle ja yhteisön alusten enimmäismäärä olisi jaettava kyseessä olevien jäsenvaltioiden kesken. (6) Sen vuoksi asetusta (EY) N:o 40/2008 olisi muutettava, ON ANTANUT TÄMÄN ASETUKSEN: 1 artikla Asetuksen (EY) N:o 40/2008 muuttaminen Muutetaan asetus (EY) N:o 40/2008 seuraavasti: (1) Korvataan 72 artikla seuraavasti: ”72 artikla Trooppisia tonnikaloja pyytävien alusten kalastuskapasiteetin rajoittaminen 1. Trooppisia tonnikaloja pyytävien yhteisön alusten enimmäismäärä IOTC-alueella ja sitä vastaava kapasiteetti bruttovetoisuutena on seuraava: Jäsenvaltio | Alusten enimmäismäärä | Kapasiteetti (GT) | Espanja | 22 | 61 400 | Ranska | 18 | 33 300 | Italia | 1 | 2137 | 2. Sen estämättä, mitä 1 kohdassa säädetään, jäsenvaltiot voivat muuttaa alusten lukumäärää pyydystyypeittäin, jos ne voivat osoittaa komissiolle, ettei alusten lukumäärän muutos pyydystyypeittäin johda kyseisten kalakantojen pyyntiponnistuksen lisääntymiseen. 3. Jäsenvaltioiden on varmistettava, että jos niiden laivastoon ehdotetaan kapasiteetin siirtoa, siirrettävät alukset kuuluvat IOTC:n alusrekisteriin tai muiden alueellisten tonnikalan kalastusjärjestöjen alusrekisteriin. Alueellisten kalastuksenhoitojärjestöjen laitonta, ilmoittamatonta ja sääntelemätöntä kalastusta harjoittavien alusten (IUU-alukset) luetteloon kirjattuja aluksia ei saa siirtää.” (2) Korvataan 73 artikla seuraavasti: ”73 artikla Miekkakalaa ja valkotonnikalaa pyytävien alusten kalastuskapasiteetin rajoittaminen 1. Miekkakalaa ja valkotonnikalaa pyytävien yhteisön alusten enimmäismäärä IOTC-alueella ja sitä vastaava kapasiteetti bruttovetoisuutena ovat seuraavat: Jäsenvaltio | Alusten enimmäismäärä | Kapasiteetti (GT) | Espanja | 27 | 11 600 | Ranska | 25 | 1 940 | Portugali | 26 | 10 100 | Yhdistynyt kuningaskunta | 4 | 1 400 | 2. Sen estämättä, mitä 1 kohdassa säädetään, jäsenvaltiot voivat muuttaa alustensa lukumäärää pyydystyypeittäin, jos ne voivat osoittaa komissiolle, ettei alusten lukumäärän muutos pyydystyypeittäin johda kyseisten kalakantojen pyyntiponnistuksen lisääntymiseen. 3. Jäsenvaltioiden on varmistettava, että jos niiden laivastoon ehdotetaan kapasiteetin siirtoa, siirrettävät alukset kuuluvat IOTC:n alusrekisteriin tai muiden alueellisten tonnikalan kalastusjärjestöjen alusrekisteriin. Alueellisten kalastuksenhoitojärjestöjen laitonta, ilmoittamatonta ja sääntelemätöntä kalastusta harjoittavien alusten (IUU-alukset) luetteloon kirjattuja aluksia ei saa siirtää.” (3) Korvataan 74 artikla seuraavasti: ”74 artikla Pelaginen kalastus — kapasiteettirajoitukset 1. Pelagisia kantoja pyytävien yhteisön alusten lukumäärä saa olla vuonna 2008 enintään 8 ja sitä vastaava kapasiteetti saa olla enintään 63 000 bruttotonnia vuonna 2007 SPFO-alueella kirjatusta bruttovetoisuuden kokonaistasosta. Yhteisön alusten enimmäismäärä jaetaan jäsenvaltioiden kesken seuraavasti: Jäsenvaltio | Alusten enimmäismäärä | Saksa | 1 | Latvia | 1 | Liettua | 2 | Alankomaat | 2 | Puola | 2 | 2. Jäsenvaltioiden on toimitettava mahdolliset SPFO-alueen pelagisia kantoja koskevat arvioinnit ja tutkimukset SPFOn väliaikaisen tieteellisen työryhmän tarkasteltavaksi ja rohkaistava tieteellisten asiantuntijoidensa aktiivista osallistumista SPFOn pelagisia lajeja koskeviin tutkimuksiin. 3. Jäsenvaltioiden on mahdollisuuksien mukaan varmistettava tarkkailijajärjestelmän kattavuuden asianmukainen taso niiden lipun alla purjehtivilla kalastusaluksilla tarkkaillakseen Etelä-Tyynellämerellä harjoitettavaa pelagista kalastusta ja kerätäkseen merkityksellisiä tieteellisiä tietoja.” 2 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja [1] EUVL L 19, 23.1.2008, s. 1. [2] EYVL L 358, 31.12.2002, s. 59, asetus sellaisena kuin se on muutettuna asetuksella (EY) N:o 865/2007 (EUVL L 192, 24.7.2007, s.1). [3] EUVL C, … , s. [4] EUVL L 19, 23.1.2008, s. 1.